**Prijedlog Izvještaja o izvršenju/ostvarenju financijskog plana**

**za 2023. godinu**

Potrošnja sredstava u 2023. godini u skladu s planom provjerava se kroz Izvještaj o izvršenju/ostvarenju financijskog plana za 2023. godinu. Osnovna svrha izvještaja o izvršenju proračuna jest informiranje o planiranim i ostvarenim godišnjim prihodima i primicima odnosno rashodima i izdacima. Također, kroz ovaj izvještaj daje se informacija o uspješnosti ostvarenja postavljenih ciljeva.

Financijski plan Škole za 2023. godinu izrađen je u skladu s odredbama Zakona o proračunu i Uputama proračunskim korisnicima za izradu proračuna Primorsko-goranske županije.

Financijskim planom omogućava se financiranje programa rada Škole.

U tijeku 2023. godine Škola je također izradila **Druge izmjene i dopune** **Financijskog plana za 2023. godinu** te sukladno usvojenom planu u nastavku daje se obrazloženje izvršenja istoga za razdoblje 01.01.2023. do 31.12.2023. godine.

Izvještaj o izvršenju/ostvarenju financijskog plana za 2023. godinu obuhvaća Opći i Posebni dio financijskog plana.

Opći dio:

1. Sažetak općeg djela,
2. Izvršenje prihoda i rashoda po ekonomskoj klasifikaciji,
3. Izvršenje prihoda i rashoda po izvorima financiranja,
4. Izvršenje rashoda po funkcijskoj klasifikaciji.

Posebni dio:

1. Izvršenje rashoda po programskoj klasifikaciji.

**Obrazloženje izvršenja financijskog plana općeg djela**

Ostvareni ukupni prihodi u skladu su s financijskim planom (98.2%) po izvorima financiranja i na razini ekonomske klasifikacije.

Opće prihode i primitke financira Primorsko-goranska županija, a odnose se financiranje programa Školskog kurikuluma, program Zdravlje i higijena, Natjecanja, Županijske škole plivanja i financiranje pomoćnika u nastavi. Prihod je realiziran u iznosu od 98,2% u odnosu na planirano. Međutim prihod u odnosu na isto razdoblje prethodne godine ima indeks 124,51%. Razlog povećanja je što je u 2023. godini PGŽ financirala Županijsku školu plivanja za učenike II. razreda, troškove rada za tri pomoćnika u nastavi i održavanje Međužupanijskog natjecanja mladih Hrvatskog Crvenog križa u organizaciji PGŽ.

Vlastiti prihodi ostvareni su u iznosu od 76,15% u odnosu na planirano jer su ostvareni manji prihodi od prodaje starog papira i od najma za režijske troškove, dok su u odnosu na prethodno razdoblje realizirani 21,54% jer su ostvareni veći prihodi od prodaje starog papira u prethodnom razdoblju.

Prihodi za posebne namjene su prihodi od uplata za učeničke marende prethodnih godina, program produženog boravka za učenike od I.-IV. razreda, izlete, naknade štete za oštećene udžbenike. Manji su (59,47%) u odnosu na prethodnu godinu jer od početka drugog polugodišta šk.god. 2022./23. troškove prehrane sufinancira Ministarstvo znanosti i obrazovanja prema odluci Vlade Republike Hrvatske.

Prihodi za decentralizirane funkcije

Navedeni prihodi odnose se na prihode od Županije primorsko goranske kao našeg osnivača, za financiranje rashoda poslovanja. Indeks ostvarenja je u odnosu na prošlu godinu 111,99%, a u odnosu na godišnji plan 93,82% što znači da nismo imali veća odstupanja od planiranog i ostvarenog. Razlog manjeg odstupanja ostvareno u odnosu na planirano je što Škola planira prijevoz učenika putnika i osiguranje zgrade, a u izvršavanju navedeni prihod ne prikazujemo mi već osnivač koji direktno plaća dobavljača**.**

Prihodi od pomoći

su prihodi PGŽ za sufinanciranje rada pomoćnika u nastavi. U odnosu na isto razdoblje prethodne godine ima indeks 146,23%. Razlog povećanja je što je u 2023. godini PGŽ financirala troškove rada za tri pomoćnika u nastavi.

To su i tekuće pomoći proračunskim korisnicima iz državnog proračuna: prihodi od ministartstva za plaće, ugovor o djelu i ostale rashode za zaposlene, sufinanciranje troškova prehrane učenika od drugog polugodišta šk.god. 2022./23. i u šk.god. 2023./24., sufinanciranje menstrualnih higijenskih potrepština te sufinanciranje prijevoza učenika s teškoćama u razvoju. Tekuća pomoć od Agencije za Županijsko stručno vijeće ravnatelja. Uplate Grada Bakra za podizanje pedagoškog standarda i sufinanciranje plaće učitelja u Programu produženog boravka od I-IV razreda. Povećani su (120,4%) u odnosu na prethodno razdoblje zbog povećanja osnovice za izračun plaće i privremenog dodatka na plaću, sufinanciranja troškova prehrane učenika prema odlukama Vlade Republike Hrvatske o kriterijima i načinu financiranja, odnosno sufinanciranja troškova prehrane za učenike osnovnih škola.

Dobivene su tekuće i kapitalne donacije od pravnih osoba računalne opreme.

Prihodi od prodaje nefinancijske imovine i naknade s osnova osiguranja

Planirani prihodi za refundacije šteta ostvareni su u cijelosti, zbog izvršenih radova zamjene razbijenih stakala od naknade šteta od osiguranja.

Ostvareni ukupni rashodi u skladu su s financijskim planom (97.73%) po izvorima financiranja i na razini ekonomske klasifikacije.

31 Rashodi za zaposlene u odnosu ostvareno na ostvareno u prethodnom razdoblju su veći (115,99%) zbog povećanja osnovice za izračun plaće i privremenog dodatka na plaću, rashodi za plaće za prekovremeni rad povećani su zbog povećanja broja zaposlenih na bolovanju za koje je izvršena zamjena unutar kolektiva, isplaćeno je više jubilarnih nagrada za navršeni radni staž zaposlenih koji su stekli pravo i otpremnina za odlazak u mirovinu. Dok je indeks ostvareno na planirano 99,37%, što je u skladu sa planiranim.

32 Materijalni rashodi veći su u odnosu na ostvareno u prethodnom razdoblju (130,48%), dok je indeks ostvareno na planirano 93,7%, što je u skladu sa planiranim.

Povećani su rashodi za službena putovanja i cijena kotizacija za stručna usavršavanja zaposlenika. Zbog povećanja cijena materijala i energije na tržištu povećani su rashodi za namirnice (261,78%) za marende učenika i povećanog broja učeničkih marendi. Usluge tekućeg i investicijskog održavanjapovećane su u odnosu na prethodnu godinu (132,58%) zbog izvršenih radova zamjene razbijenih stakala od naknade šteta od osiguranja, elektroinstalacijski radovi zamjena panik rasvjete, popravak sklopke i osigurača, popravak vatrodojavnog sustava.

Rashodi za komunalne usluge manji su u odnosu na prethodnu godinu 75,81%. Zbog promijenjenog obračuna odvoza komunalnog otpada cijena se smanjila. Zdravstvene i veterinarske usluge manje su u odnosu na prethodnu godinu (84,37%)jer je prošle godine bilo obvezno testiranja zaposlenika na virus SARS-CoV-2. Intelektualne i osobne usluge povećane (157,28%) su zbog isplate naknade na temelju ugovora o djelu za obuku plivanja u projektu "Županija pliva".

Ostale usluge povećane su u odnosu na prethodnu godinu (123,79%) zbog objave natječaja za ravnatelja škole i provođenje programa osposobljavanja radnika za rad na siguran način.

Ostali nespomenuti rashodi poslovanja povećani su u odnosu na prethodnu godinu (355,6%). Isplaćene su naknade za rad povjerenstva na Međužupanijskom natjecanju mladih Hrvatskog Crvenog križaprema okružnici za provedbu natjecanja u organizaciji PGŽ, troškova opoziva certifikata bivšeg ravnatelja te izrada novih, održana je radionica Samo zdravo koja je financirana od Grada Bakra prema ugovoru.

42 Rashodi za nabavu nefinancijske imovine manji su u odnosu na prethodnu godinu (56,27%). Dobivena je donacija seta robota, STEM box (interaktivnog uređaja), dvije kamere za umjetnu inteligenciju i dva Priručnika o korištenju umjetne inteligencije, iz prenesenog viška prihoda iz 2022.g. prema odluci o raspodjeli kupljena je profesionalna salamoreznica za školsku kuhinju, kupljene su knjige za dobivena sredstva od Ministarstva za opremanje školskih knjižnica osnovnih škola obveznom lektirom prema Odluci i školski udžbenici za učenike. Kupljene su knjige za poticanje dodatnog odgojno-obrazovnog stvaralaštva učenika (program Knjižničari). Iz prenesenog viška prihoda iz 2022.g. prema odluci o raspodjeli kupljene su knjige za školsku knjižnicu.

Indeks ostvareno na planirano je 38,08%, jer je planirana veća nabava školskih udžbenika za učenike.

**Obrazloženje prenesenih viškova po izvorima i ekonomskoj klasifikaciji**

Prema Odluci Školskog odbora o preraspodjeli prenesenog viška iz 2022., preneseni viškovi planirani su po izvorima u financijskom planu za 2023. godinu u iznosu od 7.535,80 €. Prenesena sredstva utrošena su u iznosu od 855,64 €, u postotku 11,35%. Ostatak će se utrošiti u drugoj godini. Planirano pokriće manjka iz 2022. u iznosu od 121,78 €, pokriven je iz prenesenog viška vlastitih prihoda.

**Obrazloženje izvršenja financijskog plana posebnog djela**-Izvršenje rashoda po programskoj klasifikaciji

PROGRAM: 5301 OSNOVNOŠKOLSKO OBRAZOVANJE

A530101: OSIGURAVANJE UVJETA RADA

Ostvareni rashodi za program Osiguravanje uvjeta rada u odnosu na planirano su 98,2% što je u skladu sa planiranim. Razlog manjeg odstupanja ostvareno u odnosu na planirano je što Škola planira prijevoz učenika putnika i osiguranje zgrade, a u izvršavanju navedeni rashod ne prikazujemo mi već osnivač koji direktno plaća dobavljača**.**

A530106: NABAVA UDŽBENIKA ZA UČENIKE OŠ

Ostvareni rashodi za program Nabava udžbenika za učenike oš u odnosu na planirano su 60,2%. Razlog odstupanja ostvareno u odnosu na planirano je što je manje kupljeno udžbenika jer je dosta udžbenika očuvano od prethodnih godina.

A530107: PREHRANA ZA UČENIKE U OSNOVNIM ŠKOLAMA

Prema Odluci Vlade RH sufinanciraju se troškovi prehrane učenika od drugog polugodišta šk.god. 2022./23. i u šk.god. 2023./24. Svi učenici osnovne škole imaju pravo na besplatne školske obroke.

PROGRAM: 5302 UNAPREĐENJE KVALITETE ODGOJNO OBRAZOVNOG SUSTAVA

A530202 PRODUŽENI BORAVAK UČENIKA

Program produženog boravka je započeo šk.god.2018./19. U programu je uključeno 31 učenik od I.-IV. razreda s manjim oscilacijama. Ostvareni rashodi za program u odnosu na planirano su 88,02% što je u skladu sa planiranim.

A530209 SUFINANCIRANJE RADA POMOĆNIKA U NASTAVI

Od školske godine 2023./2024. u školi su zaposlena tri pomoćnika u nastavi čiji rad sufinancira PGŽ. Ostvareni rashodi u odnosu na planirano su 101,22% što je u skladu sa planiranim.

A530222 PROGRAMI ŠKOLSKOG KURIKULUMA

Programi školskog kurikuluma financirani su od PGŽ, državnog proračuna i iz vlastitih prihoda. Ostvareno u odnosu na planirano je 73,76%. Razlog odstupanja ostvareno u odnosu na planirano je što se neki nisu realizirali koji su bili planirani iz vlastitih prihoda.

A530239 ŽUPANIJSKA ŠKOLA PLIVANJA

PGŽ financira školu plivanja za učenike II. razreda: troškova prijevoza i naknade na temelju ugovora o djelu za obuku plivanja u projektu "Županija pliva". Ostvareno u odnosu na planirano je 94,8% što je u skladu sa planiranim.

A530240 OSIGURANJE BESPLATNIH ZALIHA MENSTRUALNIH HIGIJENSKIH POTREPŠTINA

Kupljene su menstrualne higijenske potrepštine za učenice dobivenim sredstvima prema Odluci Ministarstva rada, mirovinskog sustava, obitelji i socijalne politike. Ostvareno je u skladu s planiranim.

PROGRAM: 5306 OBILJEŽAVANJE POSTIGNUĆA UČENIKA I NASTAVNIKA

A 530604 NATJECANJA I SMOTRE

Održano je Međužupanijsko natjecanje mladih Hrvatskog Crvenog križa u organizaciji PGŽ. Ostvareno je u skladu s planiranim.

PROGRAM: 5308 KAPITALNA ULAGANJA U ODGOJNO OBRAZOVNU INFRASTUKTURU

K530801 OPREMANJE USTANOVA ŠKOLSTVA

Iz prenesenog viška prihoda iz 2022.g. prema odluci o raspodjeli kupljena je profesionalna salamoreznica za školsku kuhinju i knjige za školsku knjižnicu. Dobivenim sredstvima od Ministarstva za opremanje školskih knjižnica osnovnih škola obveznom lektirom prema Odluci kupljene su knjige. Ostvareno u odnosu na planirano je 83,14%.

**FINANCIJSKI REZULTAT POSLOVANJA** na dan 31. 12. 2023. godine u iznosu od **4.813,61 EUR** sastoji seod:

**Višak prihoda poslovanja u iznosu 6.769,13 EUR**

**Manjak prihoda poslovanja u iznosu 3.898,59 EUR**

**Višak prihoda od nefinancijske imovine 1.943,07 EUR**

**VIŠAK PRIHODA OD POSLOVANJA U IZNOSU 6.769,13 EUR ODNOSI SE NA:**

1. **VLASTITI PRIHODI 1.275,96 €**

**Izvor financiranja: 383401 Prenesena sredstva - vlastiti prihodi - osnovne škole**

**Aktivnost: Osiguravanje uvjeta rada**

1. Višak prihoda od provođenja programa Trening životnih vještina a utrošiti će se za materijalne rashode (skupina 32) 252,17 €
2. Višak prihoda od najma a utrošit će se za materijalne rashode (skupina 32) 165,13 € i 364,55 €
3. Višak prihoda od prodaje starog papira a utrošit će se za materijalne rashode (skupina 32) 51,15 €
4. Višak prihoda od školske zadruge a utrošit će se za materijalne rashode (skupina 32) 26,56 €

**Aktivnost: Opremanje ustanova školstva**

1. Višak prihoda od kamata a utrošit će se za opremanje (skupina 42) 393,60 €
2. Višak prihoda od prodaje starog papira a utrošit će se za nabavu knjiga za knjižnicu (skupina 42) 22,80 €
3. **PRIHODI ZA POSEBNE NAMJENE 4.594,72 € Izvor financiranja: 4831401** **Prenesena sredstva - namjenski prihodi - osnovne škole**

**Aktivnost:Osiguravanje uvjeta rada**

1. Višak prihoda od marendi a utrošit će se za materijalne rashode (skupina 32) 1.531,92 € i 150,00 €

**Aktivnost:Opremanje ustanova školstva**

1. Višak prihoda od marendi a utrošit će se za nabavu opreme (skupina 42)

1.000,00 €

1. Višak prihoda od uplata za naknadu šteta za oštećene udžbenike a utrošit će se za nabavu udžbenika za učenike (skupina 42) 4,37 €

**Aktivnost:Produženi boravak učenika-putnika**

1. Višak prihoda od produženog boravka a utrošit će se za rashodi za zaposlene (skupina 3) 1.908,43 €

1. **POMOĆI 892,15 €**

**Izvor financiranja: 5821401** **Prenesena sredstva - pomoći - osnovne škole**

**Aktivnost: Opremanje ustanova školstva**

1. Višak prihoda od Grada Bakra (podizanje pedagoškog standarda) a utrošit će se za rashodi za nabavu opreme (skupina 42) 892,15 €
2. **PRIHOD OD PRODAJE NEFINANCIJSKE IMOVINE**

**I NAKN. ŠTETE S NASLOVA SIGURANJA 6,30 €**

**Izvor financiranja: 7821401 Prenesena sredstva - Prihodi od nefin. imovine - osnovne škole**

**Aktivnost: Osiguravanje uvjeta rada**

1. Višak prihoda od naknada šteta od osiguranja a utrošit će se za

investicijsko održavanje (skupina 32) 6,30 €

**MANJAK PRIHODA OD POSLOVANJA U IZNOSU 3.898,59 EUR ODNOSI SE NA:**

1. **PRIHODI ZA POSEBNE NAMJENE 526,88 €**

**Izvor financiranja: 4831401** **Prenesena sredstva - namjenski prihodi - osnovne škole**

**Aktivnost: Produženi boravak učenika-putnika**

1. Manjak prihoda od produženog boravka koji će se pokriti uplatama od roditelja za PB za 12/23 u 2024.,

1. **POMOĆI 3.371,71 €**

**Izvor financiranja: 5821401** **Prenesena sredstva - pomoći - osnovne škole Aktivnost: Prehrana za učenike u osnovnim školama**

1. manjak prihoda za namirnice za besplatnu školsku marendu za 12/2023., biti će pokriven doznakom sredstava iz Ministarstva u siječnju 2024. godine.

**VIŠAK PRIHODA OD NEFINANCIJSKE IMOVINE U IZNOSU 1.943,07 EUR ODNOSI SE NA:**

**1. PRIHOD OD PRODAJE NEFINANCIJSKE IMOVINE I NAKN. ŠTETE S NASLOVA OSIGURANJA 1.943,07 € Izvor financiranja: 7821401 Prenesena sredstva - Prihodi od nefin. imovine - osnovne škole**

**Aktivnost: Osiguravanje uvjeta rada**

1. višak prihoda nastao od prodaje stanova a utrošit će se za materijal i usluge za investicijsko održavanje 1.943,07 €